གཏམ་རྒྱུད་ནི་མིའི་རིགས་ཀྱིས་ངལ་རྩོལ་གྱི་གོ་རིམ་ཁྲོད་རང་གི་ཉེ་འཁོར་གྱི་ངོ་མཚར་བའི་བྱུང་བ་ཅི་རིགས་ལ་འཆར་ཡན་དང་བློ་བཟོ་བྱས་ཤིང་།ཡར་སྐུལ་དང་སློབ་གསོའི་རང་བཞིན་ལྡན་པའི་ངག་ཐོག་རྩོམ་རིག་གི་གྲས་ཤིག་ཡིན།ང་ཚོའི་བོད་མི་རིགས་ལ་རང་གི་མདོ་དབུས་མཐོ་སྒང་གི་ས་ཆའི་གནས་བབ་དང་འཚོ་བའི་གོམས་སྲོལ།རིག་གནས་མཁའ་དབུགས་དང་བསྟུན་པའི་དམངས་ཁྲོད་གཏམ་རྒྱུད་ཀྱི་རིག་གནས་ཕུན་སུམ་ཚོགས་པ་ཞིག་ཡོད་པ་དེ་ཡིས་བོད་མི་རིགས་ཀྱི་བུ་རབས་ཚ་རྒྱུད་ཀྱི་ཀུན་སྤྱོད་ཀྱི་མ་ལག་ཆེན་པོའི་ནང་ཕན་ནུས་བླ་ལྷག་གིས་ཐོན་བཞིན་ཡོད་མོད་ཀྱང་།ཆ་འཕྲིན་དུས་ཀྱི་ཕོ་ཉ་མཐོ་སྒང་གི་སའི་ཆ་ལ་མགྲོན་པའི་སླེབས་པའི་ཉིན་མོ་དེ་ནས་དམངས་ཁྲོད་གཏམ་རྒྱུད་ཀྱི་གོ་གནས་དེ་སྨྱན་བྱེད་རྫས་ཀྱིས་ཉམས་དམའ་བར་བྱས།